ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 45 -МИ / 05.10.2020г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На **05 октомври 2020 г. от 18:00** часа се проведе заседание на Общинската избирателна комисия Благоевград, при следния

**Д н е в е н р е д:**

**І.  Доклад относно постъпила преписка съдържаща сигнал от** Валери Спасов Тодоров – бивш кметски наместник на село Делвино, общ.Благоевград.

**ІІ. Разни**

**ПРИСЪСТВАТ:**

Мартин Бусаров, Вилислав Балев, Мустафа Сирачки, Елеонора Атанасова, Александра Стоянова, Владислав Вачев, Биляна Петачка, Стоян Терзийски, Милена Велкова, Елена Панчева, Илия Милев, Йордан Симонски, Светослава Терзиянова- Михайлова

**ОТСЪСТВАЩИ** : Няма

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров: Колеги откривам заседанието на ОИК. 05 октомври ,18:00 – заседание на ОИК Благоевград. Имаме ли кворум ?

Мустафа Сирачки, секретар ОИК : няма отсъстващи, можем да проведем заседание и да взимаме решения Цялата ОИК е налице.

Предлагам следния проект на дневен ред, ако някой има други предложения да сподели.

**Д н е в е н р е д:**

**І.**Доклад относно постъпила жалба от Валери Тодоров - жител на село Делвино,препратена от Кмет на община Благоевград.

**ІІ. Разни**

Мартин Бусаров: Това е предложението ми за проект на дневен ред , ако някой има друго предложение , моля да заповяда.

- Няма други предложения .

Мартин Бусаров: Колеги подлагам на гласуване така предложения проект за дневен ред ! Който е ''ЗА'' , така предложения проект на дневен ред , моля да гласуваме с вдигане на ръка!

Колеги имаме дневен ред по който да работим , 13 гласа ''ЗА''. Против и въздържали се няма.

По точка ПЪРВА от Дневния ред , председателят Мартин Бусаров запозна комисията със следната преписка. Постъпила в ОИК Благоевград и представляваща сигнал от Валери Тодоров - жител на село Делвино,препратена от Кмет на община Благоевград.:

Изчита се заведен с входящ номер №563/29.09.2020г. по входящия регистър на ОИК сигнал ведно с цялата преписка.

Към процесния сигнал са приложени:

- подписка /2листа/  адресирана до Кмета на община Благоевград, съдържаща 37 бр. подписи на лица, която подписка е заверена с печат на кметство село Делвино, общ. Благоевград и с подписа на кметския наместник Л.П. Същата е заведена с вх.№10-00-244/21.09.2020г. във входящ регистър, воден от общинска администрация Благоевград;

 - писмо от Председател на Общински съвет Благоевград до Кмет на община Благоевград, с изх.№94-00-1598/25.09.2020г., с което се препраща сигнала от Валери Спасов Тодоров към Кмет на община Благоевград;

След прочитане на сигнала, думата взе председателя на ОИК, Мартин Бусаров :

- Колеги, моето предложение е да препратим този сигнал по компетентност. Да го препратим към Районна прокуратура в Благоевград. Считам, колеги, че ОИК Благоевград не е компетентна да се произнесе по посочените в сигнала обстоятелства. Не става дума за упражняване на наши правомощия по Изборния кодекс, не се иска от нас да се произнасяме по нарушения на ИК.

Посочени са нарушения, или по-скоро се излагат обстоятелства, от които можем да заключим, че има някакви заплахи, закани , които , ако са се случили, представляват състав на престъпление по Наказателния кодекс.

Предлагам поради точно тези твърдения, които са просторно развити в сигнала, да препратим до РП Благоевград, цялата преписка в оригинал. В оригинал защото има подписка , собственоръчно са положени подписи, има печат на кметство поставен,заверка...

Колеги това в моето предложение за решение, с което да препратим по компетентност на РП, ако някой друг иска нещо да допълни или да даде друго предложение, моля да заповяда!

Мартин Бусаров:

Колеги ще се обединим ли около това предложение , подлагам го на гласуване , виждам че няма други предложения.

Проект за решение

РЕШЕНИЕ  
№ 305-МИ  
Благоевград, 05.10.2020

ОТНОСНО: сигнал от Валери Спасов Тодоров – бивш кметски наместник на село Делвино, общ.Благоевград.

В ОИК 0103 Благоевград е постъпил сигнал от Валери Спасов Тодоров – бивш кметски наместник на село Делвино, общ. Благоевград, който сигнал е заведен с вх.№563/29.09.2020г. по входящия регистър на ОИК.

 Към процесния сигнал са приложени:

- подписка /2листа/  адресирана до Кмета на община Благоевград, съдържаща 37 бр. подписи на лица, която подписка е заверена с печат на кметство село Делвино, общ. Благоевград и с подписа на кметския наместник Л.П. Същата е заведена с вх.№10-00-244/21.09.2020г. във входящ регистър, воден от общинска администрация Благоевград;

 - писмо от Председател на Общински съвет Благоевград до Кмет на община Благоевград, с изх.№94-00-1598/25.09.2020г., с което се препраща сигнала от Валери Спасов Тодоров към Кмет на община Благоевград;

 След като се запозна със сигнала и приложените към него документи, ОИК 0103 Благоевград, счита, че не е компетентна да разгледа сигнала.

На първо място, не се твърди, а и не се съдържат в сигнала на г-н Валери Тодоров данни за нарушение на норми на Изборния кодекс. На следващо място, ОИК счита, че при така описана фактическа обстановка, се касае за евентуално извършено нарушение на НК, което не може да бъде установено от общинска избирателна комисия, а следва да бъде отнесено към санкцията на компетентен орган – Прокуратура на Република България.

 Ето защо процесния сигнал следва да бъде препратен към Районна Прокуратура Благоевград, ведно с цялата преписка в оригинал, а за архива на ОИК да бъде изготвено копие.

 На основание на чл. 87, ал. 1, т. 1, във връзка с т. 22 от ИК, както и във връзка с Решение №62 / 04.04.2019г. на ЦИК и при спазване на законоустановения кворум,  Общинската избирателна комисия- Благоевград

**РЕШИ**:

ПРЕПРАЩА сигнал от Валери Спасов Тодоров – бивш кметски наместник на село Делвино, общ. Благоевград до Районна Прокуратура Благоевград за произнасяне по компетентност.

Решението е взето единодушно.

        Настоящото решение подлежи на обжалване пред Централна избирателна комисия в срок 3 /три/ дни от обявяването му.

Колеги гласуваме.

При гласуването се получи следния резултат:

 Решението бе взето с 13 гласа *ЗА* и 0 гласа *ПРОТИВ в 18.25ч.*

По **точка 2** от дневния ред председателят информира комисията, относно писма от ЦИК.

С това дневният ред беше изчерпан и заседанието беше закрито от председателя.

Председател: Секретар :

Мартин Бусаров Мустафа Сирачки